ছবির কাহিনী শুরু হয় শিমুলতলী নাম একটা জায়গায়। পাঁচ-ছয়টা দামি গাড়ি করে ফাইটারদের বিশেষ রঙের কাপড় পরিয়ে নিয়ে এসে দোকানিদের মেরে মাটিতে ফেলে তাদের সবার ওপর পা দিয়ে মাড়িয়ে চাঁদাবাজি করে শীর্ষ এক সন্ত্রাসী। শুধু চাঁদাবাজি নয়। অভিযোগ লিখতে আসা এক ব্যক্তিকে এবং অভিযোগ গ্রহনকারী থানার ওসিকে থানার ভেতরেই মেরে ফেলা হয়। মারপিট, সন্ত্রাস আর চাঁদাবাজি দিয়ে শুরু হয় ‘প্রেমিক নাম্বার ওয়ান’ সিনেমাটি। মারপিট দিয়ে শুরু হলেও সিনেমাটি শুধুমাত্র অ্যাকশন ধর্মী নয়। এখানে রোমান্টিকতার ছোয়াও রয়েছে। রকিবুল আলম রকিব এর পরিচালনায় চলচ্চিত্রটিতে অভিনয় করেছেন শাকিব খান, অপু বিশ্বাস, সুজাতা, ববিতা, কাজী হায়াৎ, ডন, মিশা সওদাগর, শাহনুর, নিপুণ, কাবিলা, নাসরিন, শিবা শানু, কেয়া, আমান, আসিফ ইকবাল ছবির প্রযোজক আনোয়ার হোসেন মিন্টু সহ অন্যান্যরা।